Kan NG Kerk skeur?
Ons bly by die storie. By ons in die ateljee is dr André Bartlett, die moderator van die NG Kerk se Hoëveld-sinode en ook verbonde aan die Departement Teologie aan die Universiteit van Pretoria.
Laai af mp3 (19 709KB)
Teken in met iTunes (19 709KB)
Is apartheid 'n misdaad?
Maandag 17 Februarie 2020
Oud-president FW de Klerk se uitlating dat apartheid nie 'n misdaad was nie het wyd reaksie uitgelok. Maar is hy dalk reg? Anita Visser en Gustav Greyling het met die internasionale regskenner, professor Hennie Strydom van die Universiteit van Johannesburg, en professor Anton van Niekerk, direkteur van die Universiteit van Stellenbosch se Sentrum vir Toegepaste Etiek, gepraat.
Laai af mp3 (30 333KB)
Teken in met iTunes (30 333KB)
Vandag is Wêreld Radiodag, en die Verenigde Nasies sê dis 'n magtige medium wat die mensdom in al sy verskeidenheid kan vier. Boonop bied radio ook 'n platform vir die voer van 'n demokratiese diskoers. Die VN sê radio is tot vandag toe steeds die enkele medium wat die meeste gebruik word, en weens dié unieke vermoë om so 'n wydlopende gehoor te bereik, kan radio die samelewing help vorm. Die VN fokus vanjaar veral op diversiteit in radio -- van die verskillende soorte inhoud wat uitgesaai word op openbare-, kommersiële en gemeenskapsradiostasies, tot nuuskantore wat die luisteraars werklik weerspieël, en die verskeidenheid van standpunte wat diverse gemeenskappe kan bedien. Maar is radio werklik so gesond soos wat die VN dit wil hê? Gustav Greyling en Anita Visser praat hieroor met prof. Franz Kruger, direkteur van die Radio-Akademie by Wits-universiteit se joernalistiek-departement.
Laai af mp3 (8 159KB)
Teken in met iTunes (8 159KB)
Hoe kan die mens insekte help bewaar?
Woensdag 12 Februarie 2020
Sonder insekte is die mens se voortbestaan in die weegskaal. So sê 'n uitgelese Professor by die Departement van Bewaringsekologie en Entomologie aan die Universiteit Stellenbosch, Michael Samways.
Laai af mp3 (4 449KB)
Teken in met iTunes (4 449KB)
President Donald Trump se staatsrede vir 2020
Woensdag 5 Februarie 2020
President Donald Trump het 'n kort rukkie gelede sy staatsrede vir 2020 voor die Amerikaanse kongres gelewer. Dit is 'n dag voor die beslissing oor die staat van beskuldiging. Politieke ontleder Theo Venter het na die toespraak geluister...
Laai af mp3 (8 442KB)
Teken in met iTunes (8 442KB)
Hofsaak oor CR17-skenkings
President Cyril Ramaphosa se aansoek om die openbare beskermer se verslag oor die Bosasa-skenkings aan hom te laat hersien, het gister in die hooggeregshof in Pretoria begin. Die hof moes by beide kante se regspanne hoor hoe reg hulle kliënt en hoe verkeerd die ander party is. Die saak gaan vandag voort. Monitor het met die regskenner prof Pierre de Vos en die parlementêre joernalis Jan-Jan Joubert oor die saak gepraat.
Laai af mp3 (9 596KB)
Teken in met iTunes (9 596KB)
'n Orrelis se Kersdag
Dis Kersdag, en in plaas daarvan dat hulle tyd by hulle gesinne en uitgebreide familie kan deurbring, moet heelwat mense wat noodsaaklike dienste lewer, vandag werk. Dit sluit nooddienswerkers, die polisie en selfs uitsaaiers in. Maar daar is nog mense wat op Kersdag werk, en dis die geestelike- en ondersteuningspersoneel by kerke oor die wêreld heen. Een van hulle is Marnus Greyling, ‘n bekende Suid-Afrikaanse orrelis, wat maar soos ander in sy beroep vandag die ure op die orrelbankie slyt by die kerk waar hy werk. Gustav Greyling het by hom gaan uitvind wat sy werk behels, en hoe dit is dat ‘n jong Afrikaanssprekende in so ‘n antieke beroep, by ‘n antieke kerk beland het.
Laai af mp3 (16 971KB)
Teken in met iTunes (16 971KB)